เรื่องร้องเรียน: มีผู้ตั้งห้ามเร่แพงลอยบนทางเท้าโดยเฉพาะร้านขายข้าวแกงวางสิ่งของทั้งบริเวณหน้าอาคารและฝั่งขอบถนนจนผู้ใช้ทางเท้าไม่สามารถใช้ทางเท้าในการสัญจรได้สะดวก อนึ่งเคยแจ้งไปยังเขตบางซื่อแล้ว แต่ไม่มีการดำเนินการใดๆให้เลย
การดำเนินการของเจ้าหน้าที่: ขอบคุณสำหรับข้อมูลครับ สำนักงานเขตบางซื่อ โดยฝ่ายเทศกิจ ได้ตรวจสอบแผงค้าที่อยู่บนฟุตบาททางเท้าช่วงบริเวณสามแยกเตาปูน ถนนกรุงเทพ - นนทบุรี  ตรวจสอบแล้วเป็นผู้ค้าที่จำหน่ายอาหารปรุงสำเร็จอยู่บนทางเท้า ซึ่งจุดบริเวณดังกล่าว เป็นจุดทำการค้าที่ได้รับอนุญาตเป็นจุดผ่อนผันที่ทางกรุงเทพมหานครอนุญาตให้ทำการค้าบนทางเท้าได้ ทั้งนี้ชุดสายตรวจเทศกิจได้ตรวจตราบริเวณดังกล่าวอยู่ทุกวันเพื่อจัดระเบียบผู้ค้าให้ตั้งวางแผงค้าอยู่ในแนวเขตที่กำหนดโดยมีทางเดินเท้าให้กับประชาชนในการสัญจร ขณะตรวจสอบทุกวันพบว่าบริเวณดังกล่าวประชาชนเดินได้สะดวก
ความเห็นของผู้แจ้ง: ผมได้ตรวจสอบพบว่าบริเวณดังกล่าวได้ถูกยกเลิกจุดผ่อนผันไปแล้ว และบริเวณดังกล่าวไม่เข้าเงื่อนไขที่ทางกรุงเทพมหานครจะอนญาตให้ทำการค้าบนทางเท้าได้ ผมจึงขอให้จัดการกับผู้ค้าตาม พรบ.รักษาความสะอาดฯด้วย
พื้นที่: แขวงบางซื่อ เขตบางซื่อ กรุงเทพมหานคร